কুমুদিনী লাখিয়া
কুমুদিনী লাখিয়া (জন্ম: ১লা মে ১৯৩০), ভারতের গুজরাতের আহমেদাবাদের একজন কত্থক নৃত্যশিল্পী এবং নৃত্য পরিকল্পনাকার। তিনি গুজরাতে ১৯৬৭ সালে কদম্ব নৃত্য ও সংগীতের বিদ্যালয় নামে ভারতীয় নৃত্য ও সংগীতের একটি ইনস্টিটিউট প্রতিষ্ঠা করেন। সমসাময়িক কত্থক নৃত্যের একজন পথিকৃৎ হিসাবে, তিনি ১৯৬০-এর দশকের শুরু থেকেই কত্থকের একক রূপ থেকে দূরে সরে গিয়েছিলেন। একই সাথে তিনি একে দলীয় দৃশ্যে রূপান্তরিত করেছিলেন। অধিকন্তু তিনি প্রচলিত সমসাময়িক গল্পগুলিকে কত্থকে প্রবর্তন করার কৃতিত্বের দাবিদার।